Krizni stožer

Ministarstva zdravstva Republike Hrvatske

Zagreb, 16. travanj 2020.

– molim proslijediti svima uključenima

**Postupanje s osobama koje prelaze granične prijelaze Republike Hrvatske – zdravstveni nadzor**

Verzija 16, 16. travanj 2020.

Na temelju Odluke o privremenoj zabrani kretanja osoba preko graničnih prijelaza Republike Hrvatske koju je 19. ožujka donio Stožer civilne zaštite, ovdje donosimo upute za postupanje s osobama kojima je Odlukom omogućen prijelaz granice, a vezano uz smanjenje rizika od unosa i širenja bolesti COVID-19.

**1.1. Hrvatski državljani koji rade i borave u drugim zemljama i vraćaju se u Hrvatsku i Hrvatski državljani koji rade i borave u inozemstvu, a trenutno su u Hrvatskoj te članovi njihove obitelji koji nemaju hrvatsko državljanstvo**

Hrvatski državljani i članovi njihove obitelji koji nemaju hrvatsko državljanstvo koji rade i borave u drugim zemljama i vraćaju se u Hrvatsku bit će podvrgnuti 14-dnevnom zdravstvenom nadzoru u kućnoj karanteni/samoizolaciji.

Granična policija će te osobe evidentirati radi omogućavanja prelaska granice i radi osiguravanja pridržavanja obveze kućne izolacije/karantene po povratku. Granična policija će takvim osobama izdati propusnicu koja služi za odlazak do mjesta odabranog za samoizolaciju. Propusnica se izdaje na vremenski rok od 24 sata.

Osnovne upute o provođenju samoizolacije kod kuće uručit će im se pri prvom povratku u Hrvatsku. U uputama se nalazi i poveznica s detaljnijim informacijama o načinu sprečavanja širenja bolesti na stranicama HZJZ-a.

U prilogu nalaze se upute na engleskom i hrvatskom jeziku.

Te se osobe javljaju prvi radni dan po povratku u Hrvatsku telefonom izabranom liječniku radi provedbe zdravstvenog nadzora. Ako nemaju izabranog liječnika u Hrvatskoj, javljaju se telefonom teritorijalno nadležnom epidemiologu.

Izabrani liječnik, ili teritorijalno nadležni epidemiolog ako osoba nema izabranog liiječnika u Hrvatskoj, putem digitalne platforme za praćenje zdravstvenog nadzora COVID-19 unese informaciju da se osoba javila radi zdravstvenog nadzora, a po završetku zdravstvenog nadzora unese podatak o ishodu nadzora.

Iznimno, sanitarni inspektor Državnog inspektorata izdati će na izričiti zahtjev osobe koja je bila u kućnoj karanteni/samoizolaciji potvrdu o istoj , uz uvjet navođenja točnog objašnjenja razloga podnošenja zahtjeva i svrhe u koju se potvrda izdaje.

Ako osoba koja je ušla u Hrvatsku ima medicinsku dokumentaciju kojom može potvrditi da je u inozemstvu preboljela COVID-19, izabrani liječnik (ili teritorijalno nadležni epidemiolog, u slučajevima kad osoba nema izabranog liječnika u Hrvatskoj) koji provodi zdravstveni nadzor u digitalnoj platformi mijenja datum završetka zdravstvenog nadzora i samoizolacije u datum kad je na temelju medicinske dokumentacije zaključio da nije potrebno dalje provoditi zdravstveni nadzor.

Ako takve osobe razviju simptome bolesti, ostaju u kućnoj izolaciji i javljaju se telefonom liječniku obiteljske medicine (ili u COVID-19 ambulantu, ako nemaju izabranog liječnika u Hrvatskoj) koji na temelju razgovora o kliničkom stanju pacijenta određuje potrebu testiranja. Izvan radnog vremena izabranog liječnika, osoba sa simptomima bolesti treba se javiti u najbližu COVID ambulantu.

Hrvatskim državljanima i članovima njihove obitelji koji nemaju hrvatsko državljanstvo koji rade i borave u inozemstvu, a trenutno su u Hrvatskoj i trebaju napustiti Hrvatsku radi odlaska na posao u inozemstvo omogućen je prelazak granice ako su zdravi. Ako na rad i boravak u inozemstvo putuju javnim prijevozom, a ušli su u Hrvatsku prije manje od 14 dana, dužni su nositi tijekom putovanja kiruršku masku i svesti na minimum kontakt s drugim putnicima.

Ako osoba pri ulasku u Hrvatsku osoba ima znakove bolesti, granična policija će obavijestiti graničnog sanitarnog inspektora i/ili sanitarnog inspektora Područnog ili Središnjeg ureda Državnog inspektorata, koji će postupiti u skladu s točkom 2.

Ako osoba ulazi u Hrvatsku s namjerom da napusti Hrvatsku za dva ili tri dana (npr. dolazi samo za vikend), dužna je to izreći odmah graničnoj policiji te se je dužna pridržavati mjera sprečavanja širenja bolesti u kućnoj karanteni/samoizolaciji za vrijeme boravka u Hrvatskoj.

Granična policija će te osobe evidentirati radi omogućavanja prelaska granice i radi osiguravanja pridržavanja obveze kućne izolacije/karantene.

Takvim osobama granična policija će izdati propusnicu koja služi za odlazak do mjesta odabranog za samoizolaciju i za povratak do granice radi napuštanja Hrvatske. Takva propusnica se izdaje na rok ovisno o trajanju boravka u Hrvatskoj, a najdulje 72 sata. Temeljem propusnice osoba može napustiti Hrvatsku u roku važenja propusnice.

Ta osoba po dolasku na odredište dužna je javiti se teritorijalno nadležnom epidemiologu radi dobivanja uputa o provedbi samoizolacije tijekom boravka u Hrvatskoj.

.

Nadležno tijelo na lokalnoj razini, dužno je osigurati propusnice, kako bi predmetne osobe mogle napustiti mjesto prebivališta, odnosno stalnog boravka u Republici Hrvatskoj, odnosno kako bi mogle ostvariti odlazak do graničnog prijelaza na izlazu iz Republike Hrvatske.

**1.2. Građani država članica Europske unije i članovi njihovih obitelji**

Povratak u matične države omogućen je građanima država članica Europske unije i članovima njihovih obitelji.

Građanima država članica EU/EGP omogućit će se ulazak u Republiku Hrvatsku, iznimno, temeljem poziva čelnika ministarstva. Tijekom boravka u RH na njih se primjenjuju upute i mjere koje donio HZJZ (socijalna distanca, samozaštitno ponašanje i dr.)[[1]](#footnote-1) U slučaju ulaska, granična policija dužna im je izdati propusnicu kako bi mogli doći do mjesta boravišta, odnosno mjesta samoizolacije. Propusnica se izdaje na vremenski rok od 24 sata.

Za ulazak građana EU koji imaju reguliran dugotrajni boravak u Republici Hrvatskoj (privremeni ili stalni boravak) nije potreban poziv čelnika ministarstva.

Tijekom boravka u Hrvatskoj, svi građani država članica Europske unije i članovi njihovih obitelji koji su unazad 14 dana boravili u inozemstvu, dužni su biti u kućnoj karanteni/samoizolaciji do isteka 14 dana od dolaska u Hrvatsku.

Te se osobe javljaju prvi radni dan po povratku u Hrvatsku teritorijalno nadležnom epidemiologu.

Teritorijalno nadležni epidemiolog putem digitalne platforme za praćenje zdravstvenog nadzora COVID-19 unese informaciju da se osoba javila radi zdravstvenog nadzora, a po završetku zdravstvenog nadzora unese podatak o ishodu nadzora.

Ako osoba koja je ušla u Hrvatsku ima medicinsku dokumentaciju kojom može potvrditi da je u inozemstvu preboljela COVID-19, teritorijalno nadležni epidemiolog koji provodi zdravstveni nadzor u digitalnoj platformi mijenja datum završetka zdravstvenog nadzora i samoizolacije u datum kad je na temelju medicinske dokumentacije zaključio da nije potrebno dalje provoditi zdravstveni nadzor.

Ako takve osobe razviju simptome bolesti, ostaju u kućnoj izolaciji i javljaju se telefonom u COVID-19 ambulantu koja na temelju razgovora o kliničkom stanju pacijenta određuje potrebu testiranja.

Ako se vraćaju u matičnu državu javnim prijevozom, a ušli su u Hrvatsku prije manje od 14 dana, dužni su nositi tijekom putovanja kiruršku masku i svesti na minimum kontakt s drugim putnicima.

**1.3. Državljani trećih zemalja koji su osobe s dugotrajnim boravištem u Republici Hrvatskoj.**

Dugotrajnim boravištem smatra se odobreni privremeni ili stalni boravak u Republici Hrvatskoj.

Povratak u matične države i u Republiku Hrvatsku omogućen je državljanima trećih zemalja i članovima njihovih obitelji. Ukoliko se vraćaju u Republiku Hrvatsku, granična policija dužna im je izdati propusnicu kako bi mogli doći do mjesta boravišta, odnosno mjesta samoizolacije. Propusnica se izdaje na vremenski rok od 24 sata.

Tijekom boravka u Hrvatskoj, svi državljani trećih zemalja i članovi njihovih obitelji koji su unazad 14 dana boravili u inozemstvu, dužni su biti u kućnoj karanteni/samoizolaciji do isteka 14 dana od dolaska u Hrvatsku.

Te se osobe javljaju prvi radni dan po povratku u Hrvatsku telefonom teritorijalno nadležnom epidemiologu.

Teritorijalno nadležni epidemiolog putem digitalne platforme za praćenje zdravstvenog nadzora COVID-19 unese informaciju da se osoba javila radi zdravstvenog nadzora, a po završetku zdravstvenog nadzora unese podatak o ishodu nadzora.

Ako osoba koja je ušla u Hrvatsku ima medicinsku dokumentaciju kojom može potvrditi da je u inozemstvu preboljela COVID-19, teritorijalno nadležni epidemiolog koji provodi zdravstveni nadzor u digitalnoj platformi mijenja datum završetka zdravstvenog nadzora i samoizolacije u datum kad je na temelju medicinske dokumentacije zaključio da nije potrebno dalje provoditi zdravstveni nadzor.

Ako takve osobe razviju simptome bolesti, ostaju u kućnoj izolaciji i javljaju se telefonom u COVID-19 ambulantu koja na temelju razgovora o kliničkom stanju pacijenta određuje potrebu testiranja.

Ako se vraćaju u matičnu državu javnim prijevozom, a ušli su u Hrvatsku prije manje od 14 dana, dužni su nositi tijekom putovanja kiruršku masku i svesti na minimum kontakt s drugim putnicima.

**1.4.** **Zdravstveni djelatnici, zdravstveni istraživači i suradnici te stručnjaci za skrb o starijima te osobe koje zahtijevaju hitno medicinsko liječenje**

Zdravstveni djelatnici, zdravstveni istraživači i suradnici te stručnjaci za skrb o starijima koji su hrvatski državljani i jednokratno putuju preko granice Republike Hrvatske, po povratku se podvrgavaju 14-dnevnoj kućnoj karanteni/samoizolaciji. Osobe te kategorije koje višekratno, u intervalima kraćim od 14 dana putuju u inozemstvo mogu napustiti Hrvatsku radi posla višekratno, a tijekom boravka u Hrvatskoj moraju biti u kućnoj karanteni/samoizolaciji.

Te se osobe javljaju prvi radni dan po povratku u Hrvatsku izabranom liječniku teleonom radi provedbe zdravstvenog nadzora. Ako nemaju izabranog liječnika u Hrvatskoj, javljaju se telefonom teritorijalno nadležnom epidemiologu.

Izabrani liječnik, ili teritorijalno nadležni epidemiolog ako osoba nema izabranog liiječnika u Hrvatskoj, putem digitalne platforme za praćenje zdravstvenog nadzora COVID-19 unese informaciju da se osoba javila radi zdravstvenog nadzora, a po završetku zdravstvenog nadzora unese podatak o ishodu nadzora.

Ako osoba koja je ušla u Hrvatsku ima medicinsku dokumentaciju kojom može potvrditi da je u inozemstvu preboljela COVID-19, izabrani liječnik (ili teritorijalno nadležni epidemiolog, u slučajevima kad osoba nema izabranog liječnika u Hrvatskoj) koji provodi zdravstveni nadzor u digitalnoj platformi mijenja datum završetka zdravstvenog nadzora i samoizolacije u datum kad je na temelju medicinske dokumentacije zaključio da nije potrebno dalje provoditi zdravstveni nadzor.

Ako napuštaju Hrvatsku radi posla javnim prijevozom, a ušli su u Hrvatsku prije manje od 14 dana, dužni su nositi tijekom putovanja kiruršku masku i svesti na minimum kontakt s drugim putnicima.

Ako takve osobe razviju simptome bolesti, ostaju u kućnoj izolaciji i javljaju se telefonom liječniku obiteljske medicine medicine (ili u COVID-19 ambulantu, ako nemaju izabranog liječnika u Hrvatskoj) koji na temelju razgovora o kliničkom stanju pacijenta određuje potrebu testiranja. Izvan radnog vremena izabranog liječnika, osoba sa simptomima bolesti treba se javiti u najbližu COVID ambulantu.

Zdravstveni djelatnici, zdravstveni istraživači i suradnici te stručnjaci za skrb o starijima koji su strani državljani i ulaze u Hrvatsku dužni su cijelo vrijeme poslovnog boravka u Hrvatskoj pridržavati se mjera sprečavanja infekcije tijekom obavljanja poslovnih procesa (korištenje osobne zaštitne opreme), a izvan radnog vremena biti u kućnoj karanteni/samoizolaciji do isteka 14 dana po ulasku u Hrvatsku.

Te se osobe javljaju prvi radni dan po povratku u Hrvatsku telefonom teritorijalno nadležnom epidemiologu.

Teritorijalno nadležni epidemiolog putem digitalne platforme za praćenje zdravstvenog nadzora COVID-19 unese informaciju da se osoba javila radi zdravstvenog nadzora, a po završetku zdravstvenog nadzora unese podatak o ishodu nadzora.

Ako osoba koja je ušla u Hrvatsku ima medicinsku dokumentaciju kojom može potvrditi da je u inozemstvu preboljela COVID-19, teritorijalno nadležni epidemiolog koji provodi zdravstveni nadzor u digitalnoj platformi mijenja datum završetka zdravstvenog nadzora i samoizolacije u datum kad je na temelju medicinske dokumentacije zaključio da nije potrebno dalje provoditi zdravstveni nadzor.

Ako takve osobe razviju simptome bolesti, ostaju u kućnoj izolaciji i javljaju se telefonom u COVID-19 ambulantu koja na temelju razgovora o kliničkom stanju pacijenta određuje potrebu testiranja.

Ako osoba pri ulasku u Hrvatsku osoba ima znakove bolesti, granična policija će obavijestiti graničnog sanitarnog inspektora i/ili sanitarnog inspektora Područnog ili Središnjeg ureda Državnog inspektorata, koji će postupiti u skladu s točkom 2.

Osobe koje zahtijevaju hitno medicinsko liječenje u inozemstvu nemaju ograničenje kretanja na izlasku iz Republike Hrvatske.

Osobe koje zahtijevaju hitno medicinsko liječenje, strani građani, moraju u zdravstvenoj ustanovi biti zbrinute u uvjetima striktne kontaktne i respiratorne izolacije.

**1.5. Prekogranični radnici**

Hrvatski i strani državljani koji rade i borave u Republici Hrvatskoj i drugim susjednim zemljama tijekom boravka u Hrvatskoj moraju cijelo vrijeme biti u kućnoj karanteni/samoizolaciji. Na rad u inozemstvo i u povratku kući trebaju putovati vlastitim vozilom. Ako nemaju mogućnost putovati vlastitim vozilom te putuju javnim prijevozom, moraju koristiti kiruršku masku tijekom putovanja i svesti na minimum kontakt s drugim putnicima.

Te se osobe javljaju prvi radni dan po ulasku u Hrvatsku izabranom liječniku telefonom radi provedbe zdravstvenog nadzora. Ako nemaju izabranog liječnika u Hrvatskoj, javljaju se telefonom teritorijalno nadležnom epidemiologu.

Izabrani liječnik, ili teritorijalno nadležni epidemiolog ako osoba nema izabranog liiječnika u Hrvatskoj, putem digitalne platforme za praćenje zdravstvenog nadzora COVID-19 unese informaciju da se osoba javila radi zdravstvenog nadzora. Zdravstveni nadzor nad ovim osobama nema ograničenje od 14 dana, već traje do 30.travnja s mogućnošću produljenja, ovisno o tijeku epidemije.

Ako osoba koja je ušla u Hrvatsku ima medicinsku dokumentaciju kojom može potvrditi da je u inozemstvu preboljela COVID-19, izabrani liječnik (ili teritorijalno nadležni epidemiolog, u slučajevima kad osoba nema izabranog liječnika u Hrvatskoj) koji provodi zdravstveni nadzor u digitalnoj platformi mijenja datum završetka zdravstvenog nadzora i samoizolacije u datum kad je na temelju medicinske dokumentacije zaključio da nije potrebno dalje provoditi zdravstveni nadzor.

Poslodavac je dužan osigurati propusnice kako bi osobe iz navedene kategorije mogli napustiti mjesto prebivališta odnosno stalnog boravka u Republici Hrvatskoj, odnosno dolazak na mjesto rada.[[2]](#footnote-2)

Prekogranični radnici su oni radnici koji svakodnevno prelaze državne granice preko istog graničnog prijelaza u svrhu odlaska i povratka sa posla.

Granična policija će te osobe evidentirati radi omogućavanja prelaska granice i radi osiguravanja pridržavanja obveze kućne izolacije/karantene.

Osnovne upute o provođenju samoizolacije kod kuće uručit će im se pri prvom povratku u Hrvatsku. U uputama se nalazi i poveznica s detaljnijim informacijama o načinu sprečavanja širenja bolesti na stranicama HZJZ-a.

Ako takve osobe razviju simptome bolesti, ostaju u kućnoj izolaciji i javljaju se telefonom liječniku obiteljske medicine medicine (ili u COVID-19 ambulantu, ako nemaju izabranog liječnika u Hrvatskoj) koji na temelju razgovora o kliničkom stanju pacijenta određuje potrebu testiranja. Izvan radnog vremena izabranog liječnika, osoba sa simptomima bolesti treba se javiti najbližoj COVID ambulanti.

Ako osoba pri ulasku u Hrvatsku osoba ima znakove bolesti, granična policija će obavijestiti graničnog sanitarnog inspektora i/ili sanitarnog inspektora Područnog ili Središnjeg ureda Državnog inspektorata, koji će postupiti u skladu s točkom 2.

**1.6. Prijevoznici robe i drugo prometno osoblje**

Vozači teretnih vozila, odvoziti će robu na mjesta isporuke i bez izlaska iz kabine od strane drugih radnika roba će biti istovarena, a potom vozači mogu koristiti kućnu izolaciju u vlastitom domu, poštujući propisane mjere samoizolacije te na poziv poslodavca obavljati daljnje prijevozničke aktivnosti bez vremenskog ograničenja boravka u kućnoj izolaciji.

Ako vozači primijete simptome bolesti, dužni su se telefonskim putem, radi dobivanja daljnjih uputa, odmah obratiti izabranom liječniku obiteljske medicine (ili u COVID-19 ambulantu, ako nemaju izabranog liječnika u Hrvatskoj).

Ako gore navedeni vozači nisu u mogućnosti, nakon utovara i istovara robe, boraviti u kućnoj izolaciji u vlastitom domu, mogu koristiti smještaj u karanteni/ samoizolaciji organiziranoj od strane poslodavca, a koja je prethodno potvrđena od nadležnih županijskih stožera civilne zaštite.

Ako je boravak u karanteni/ samoizolaciji kraći od 24 sata, vozači teretnog vozila dužni su dnevni odmor provoditi u prostoru kabine svog vozila parkiranog na parkiralištu poslodavca.

Ako vozači teretnih vozila nisu u mogućnosti, iz objektivnih razloga, koristiti opisani smještaj, isti mogu boraviti u prostoru karantene u organizaciji županijskih stožera civilne zaštite.

Ako je boravak u karanteni kraći od 24 sata, vozači teretnih vozila dužni su dnevni odmor provoditi u prostoru kabine svog vozila parkiranog na parkiralištu karantene.

Prilikom boravka u kućnoj izolaciji ili u karanteni/ samoizolaciji koju je organizirao poslodavac ili u karanteni koju su organizirali županijski stožeri civilne zaštite, vozači su se dužni pridržavati mjera propisanih u samoizolaciji.

Ukoliko se radi o tranzitu teretnih vozila preko teritorija Republike Hrvatske, vozači vozila ne izlaze iz kabina, te se organizirano prate od strane policijskih službenika od ulaska do izlaska iz Republike Hrvatske. [[3]](#footnote-3)

Navedena pravila na odgovarajući način se primjenjuju i na transport posmrtnih ostataka u Republiku Hrvatsku ili tranzita preko teritorija Republike Hrvatske. Predaja posmrtnih ostataka u Republici Hrvatskoj obavit će sukladno uputama o smanjenju rizika od prijenosa bolesti (minimalan kontakt s osobom i prostorom gdje se posmrtni ostaci voze). Prilikom prijevoza posmrtnih ostataka preko državne granice nije potrebno voziti u organiziranim i praćenim kolonama.

Strojovođe u željezničkom prometu, i drugo nužno popratno vlakopratno osoblje u željezničkom prometu mogu prelaziti granicu sa Slovenijom, Mađarskom, Srbijom i BIH bez ograničenja.

Poslodavac je dužan osigurati svu zaštitnu opremu koji su dužni koristiti prilikom obavljanja poslovnog procesa (kirurške maske, jednokratne rukavice i dezinfekcijska sredstva za ruke).

Ako takve osobe razviju simptome bolesti, ostaju u kućnoj izolaciji i javljaju se telefonom liječniku obiteljske medicine (ili u COVID-19 ambulantu, ako nemaju izabranog liječnika u Hrvatskoj) koji na temelju razgovora o kliničkom stanju pacijenta određuje potrebu testiranja. Izvan radnog vremena izabranog liječnika, osoba sa simptomima bolesti treba se javiti najbližoj COVID ambulanti.

Ako osoba pri ulasku u Hrvatsku osoba ima znakove bolesti, granična policija će obavijestiti graničnog sanitarnog inspektora i/ili sanitarnog inspektora Područnog ili Središnjeg ureda Državnog inspektorata, koji će postupiti u skladu s točkom 2.

O korisnicima oragniziranih karantena za vozače, organizatori karantena izvještavaju nnadležnim županijskim stožerima civilne zaštite.

**1.7. Diplomati, policijski službenici u obavljanju svojih poslova, službe i timovi Civilne zaštite, osoblje međunarodnih organizacija i međunarodno vojno osoblje u obavljanju svojih funkcija**

Diplomati, policijski službenici u obavljanju svojih poslova, službe i timovi Civilne zaštite, osoblje međunarodnih organizacija i međunarodno vojno osoblje nemaju ograničenja u izlasku iz Hrvatske u obavljanju svojih funkcija.

Po ulasku u Hrvatsku i tijekom boravka u Hrvatskoj, hrvatski građani iz ove kategorije moraju reducirati kontakte s drugim osobama na nužni kontakt i pridržavati se uputa o smanjenju rizika od prijenosa bolesti (izbjegavati fizički kontakt, npr. rukovanje; pri kontaktu licem u lice održavati razmak od najmanje dva metra; često prati ili dezinficirati ruke; izbjegavati dodirivanje lica rukama i sl.).

Ako takve osobe razviju simptome bolesti javljaju se telefonom liječniku obiteljske medicine (ili u COVID-19 ambulantu, ako nemaju izabranog liječnika u Hrvatskoj) koji na temelju razgovora o kliničkom stanju pacijenta određuje potrebu testiranja. Izvan radnog vremena izabranog liječnika, osoba sa simptomima bolesti treba se javiti najbližoj COVID ambulanti.

Ako napuštaju Hrvatsku radi posla javnim prijevozom, a ušli su u Hrvatsku prije manje od 14 dana, dužni su nositi tijekom putovanja kiruršku masku i svesti na minimum kontakt s drugim putnicima.

Strani građani iz ove kategorije dužni su svesti kontakte s drugim osobama na nužni kontakt i pridržavati se uputa o smanjenju rizika od prijenosa bolesti (izbjegavati fizički kontakt, npr. rukovanje; pri kontaktu licem u lice održavati razmak od najmanje dva metra; često prati ili dezinficirati ruke; izbjegavati dodirivanje lica rukama i sl.).

Ako takve osobe razviju simptome bolesti ostaju u svom smještaju i javljaju se telefonom domaćinu, tj. organizatoru njihova dolaska koji obavještava nadležnog liječnika primarne zdravstvene zaštite. Izvan radnog vremena nadležnog liječnika primarne zdravstvene zaštite, domaćin strane službene osobe koja ima simptome bolesti poziva hitnu medicinsku službu ili vodi osobu u najbližu COVID ambulantu.

Ako osoba pri ulasku u Hrvatsku osoba ima znakove bolesti, granična policija će obavijestiti graničnog sanitarnog inspektora i/ili sanitarnog inspektora Područnog ili Središnjeg ureda Državnog inspektorata, koji će postupiti u skladu s točkom 2.

*U svim gore navedenim slučajevima, ako se u osobe koja je tijekom boravka u Hrvatskoj jave simptomi bolesti, a bolest se laboratorijski potvrdi, liječnik koji je postavio sumnju na COVID-19 odmah telefonom prijavljuje oboljelog teritorijalno nadležnom epidemiologu koji će kontakte oboljelog staviti pod zdravstveni nadzor. Liječnik obiteljske medicine također odmah telefonom obavještava teritorijalno nadležnog epidemiologa i ako je rezultat testiranja neodrediv ili pozitivan na pan-coronaviruse. Promptna prijava oboljelog od strane liječnika prema epidemiologu nužna je zbog brze identifikacije kontakata i stavljanja tih kontakata pod zdravstveni nadzor. Unutar 24 sata od potvrde bolesti, liječnik šalje nadležnom epidemiologu pisanu prijavu zarazne bolesti*.

**1.8. Putnici u tranzitu– osobe koje ulaze u Hrvatsku i isti dan izlaze iz Hrvatske**

Granični policajac će upitati osobu ima li znakove bolesti (povišenu tjelesnu temperatura, kašalj, teškoće disanja). Ako osoba nema znakove bolesti, nije potrebno osobu stavljati pod zdravstveni nadzor.

Putnik će dati graničnoj policiji svoje kontakt podatke i podatke o predviđenom vremenu izlaska iz Hrvatske i graničnom prijelazu na kojem izlazi iz Hrvatske te će granična policija nakon što mu se odobri ulazak provjeriti jesu li takvi putnici napustili područje Republike Hrvatske. Granična policija će takvim osobama izdati propusnicu kako bi mogli tranzitirati područjem Republike Hrvatske.

Navedeno pravilo moguće je primijeniti samo ukoliko je izlazak iz Republike Hrvatske u susjednu državu koja će mu omogućiti ulazak.

Ako osoba pri ulasku u državu osoba ima znakove bolesti, obavijestit će graničnog sanitarnog inspektora i/ili sanitarnog inspektora Područnog ili Središnjeg ureda Državnog inspektorata, koji će postupiti u skladu s točkom 2.

**1.9. Bilateralni dogovori sa susjednim državama**

Republika Hrvatska i Mađarska dogovorile su ublažavanje mjera prelaženja zajedničke granice za one državljane dviju država koji imaju prebivalište u pograničnom području u dubini od 30 km od granice ili su zaposleni u tvrtki čije je sjedište u tom području. Ove mjere se provode na način da im se omogućava prelaženje granice svaki dan odnosno kada postoji potreba za prelaženjem uz obveznu samoizolaciju u vlastitom domu po povratku (samoizolacija za vrijeme boravka u Hrvatskoj nema 14-dnevno ograničenje, već traje do 30. travnja, a može se produljiti, ovisno o epidemiološkoj situaciji). Moraju reducirati kontakte s drugim osobama na nužni kontakt i pridržavati se uputa o smanjenju rizika od prijenosa bolesti (izbjegavati fizički kontakt, npr. rukovanje; pri kontaktu licem u lice održavati razmak od najmanje dva metra; često prati ili dezinficirati ruke; izbjegavati dodirivanje lica rukama i sl.).

Ako takve osobe razviju simptome bolesti javljaju se telefonom liječniku obiteljske medicine (ili u COVID-19 ambulantu, ako nemaju izabranog liječnika u Hrvatskoj) koji na temelju razgovora o kliničkom stanju pacijenta određuje potrebu testiranja. Izvan radnog vremena izabranog liječnika, osoba sa simptomima bolesti treba se javiti unajbližu COVID ambulantu.

Ublažavanje uvedenih zdravstvenih mjera odnosi se samo na one državljane dviju država koji imaju opravdani razlog za prelaženje granice zbog obavljanja onih radova koji se smatraju važnim za gospodarstvo, kao i na one koji mogu dokazati da imaju poljoprivredno zemljište na državnom području druge države radi obavljanja poljoprivrednih radova. Svi ostali državljani dviju država koji, iako žive u pograničnom području kako je navedeno, ali ne mogu dokazati stvarnu potrebu prelaženja granice u skladu sa dogovorom, nisu izuzeti od ublažavanja uvedenih zdravstvenih mjera.

*Svim gore navedenim osobama, osim osobama navedenim pod točkom 1.8. Putnici u tranzitu, uručit će se pri prvom povratku u Hrvatsku osnovne upute o provođenju samoizolacije kod kuće. U uputama se nalazi i poveznica s detaljnijim informacijama o načinu sprečavanja širenja bolesti na stranicama HZJZ-a.*

*U prilogu nalaze se upute na engleskom i hrvatskom jeziku.*

*Samoizolacija kod kuće podrazumijeva boravak na zatvorenom na adresi odredišta, bez kontakta s ikime osim nužnog kontakta s ukućanima. Primanje posjeta i odlazak u posjete (prijateljima, rodbini) je zabranjen tijekom samoizolacije, Izlazak iz kuće/stana je moguć ako postoji okućnica ili dvorište u kojem se osoba u samoizolaciji može sama kretati na otvorenom. Ako je nužno napuštanje doma tijekom samoizolacije, obavezno je nositi kiruršku masku i izbjegavati kontakt s drugim osobama na udaljenosti manjoj od dva metra. Nužni izlasci podrazumijevaju izlazak zbog odlaska u zdravstvenu ustanovu na pregled nakon telefonskog dogovora. Ako je za odlazak u zdravstvenu ustanovu potrebno koristiti automobil, osoba u samoizolaciji se treba voziti sama ako zdravsteno ostanje dozvoljava ili ju treba voziti netko od ukućana. Nije prihvatljivo zbog vožnje dolaziti u kontakt s osobama koje nisu nužni kontakti poput ukućana.*

*Osobe kojima je ovim Uputama određena kućna karantena/samoizolacija, a nemaju uvjete za smoizolaciju u kući, smještaju se u organiiziranu karantenu prema mjestu odredišta, koju organizira županijski stožer civilne zaštite.*

**2) Postupak s osobom koja je ušla u Hrvatsku zrakoplovom ili drugim prijevoznim sredstvom, a kod koje tijekom putovanja nije uočeno da je bolesna, a na graničnom prijelazu se posumnja na bolest**

**uzrokovanu novim koronavirusom (vrijedi i za putnike u kopnenom prometu koji su razvili simptome tijekom putovanja)**

* + - Ako granični sanitarni inspektor na graničnom prijelazu i/ili sanitarni inspektor Područnog ili Središnjeg ureda Državnog inspektorata tijekom razgovora odnosno anketiranja putnika kojeg mu je uputio policijski službenik, utvrdi sumnju na bolest koja je uzrokovana novim koronavirusom prema Tablici 1., obavijestit će o tome teritorijalno nadležnog epidemiologa (izvan radnog vremena, u pripravnosti 24/7) i izdati rješenje o upućivanju na liječenje. Epidemiolog uz prethodnu obavijest i u konzultaciji s infektologom najbliže bolnice (u Zagrebu Klinika za infektivne bolesti "Dr. Fran Mihaljevića“ ) obavještava, pozivom na broj 194 ili 112, o potrebi prijevoza bolesnika vozilom HMS u bolnicu. Medicinska prijavno-dojavna jedinica HMS po dobivenom zahtjevu od nadležnog epidemiologa za prijevoz bolesnika vozilom HMS, organizira prijevoz i o tome obavještava Hrvatski zavod za hitnu medicinu putem dnevnih izvješća Nadležni epidemiolog o svemu obavještava epidemiologa HZJZ-a (izvan radnog vremena, u pripravnosti 24/7). Obvezu obavještavanja graničnog sanitarnog inspektora i/ili sanitarnog inspektora Područnog ili Središnjeg ureda Državnog inspektorata imaju i zaposlenici zračne luke, carina i zaposlenici ostalih službi na graničnom prijelazu ukoliko imaju saznanja ili primijete navedene znakove moguće zarazne bolesti.
		- Granični sanitarni inspektor i/ili sanitarni inspektor Područnog ili Središnjeg ureda Državnog inspektorata prikupi podatke o osobama koje su bile u kontaktu s bolesnikom u vrijeme kad je imao znakove bolesti.
		- Svim osobama koje su bile u kontaktu s bolesnikom u vrijeme kad je imao znakove bolesti granični sanitarni inspektor i/ili sanitarni inspektor Područnog ili Središnjeg ureda Državnog inspektorata treba izdati rješenje za podvrgavanje zdravstvenom nadzoru i uputiti ih s tim rješenjem epidemiološkoj službi prema mjestu boravka, a koju treba i sam obavijestiti (kopijom rješenja i telefonom).
		- Epidemiolog na temelju rješenja i procjene vrste izloženosti provodi zdravstveni nadzor kontakata u samoizolaciji/kućnoj karanteni.
		- Po završetku zdravstvenog nadzora, ako kontakti oboljelog putnika ostanu zdravi, epidemiolog šalje izvješće o provedbi zdravstvenog nadzora za one osobe kojima je izdato rješenje o podvrgavanju zdravstvenom nadzoru Državnom inspektoratu na email helpdesk-zarazne\_bolesti@dirh.hr i na email inspektora koji je izdao rješenje (e-mail je naveden u samom rješenju) .
		- Ako osoba pod zdravstvenim nadzorom razvije znakove respiratorne bolesti, epidemiolog koji provodi nadzor će postupiti u skladu sa sumnjom na COVID-19, a njegove kontakte staviti pod zdravstveni nadzor u kućnoj karanteni/samoizolaciji. Ako se osoba protivi zdravstvenom nadzoru, epidemiolog obavještava sanitarnog inspektora koji izdaje rješenje.
		- Ako se prije isteka zdravstvenog nadzora dokaže da oboljeli putnik ne boluje od COVID-19, prekida se zdravstveni nadzor nad njegovim kontaktima.

**3.)** **Postupak s osobom kod koje su uočeni znakovi bolesti tijekom leta i zdravstveni nadzor nad kontaktima**

###

* + - Osoblje zrakoplova će podijeliti putnicima anketne listiće (Passenger locator cards) koje svi moraju ispuniti, osoblje zrakoplova ih pokupiti prije slijetanja zrakoplova i po slijetanju ih predati graničnom sanitarnom inspektoru na graničnom prijelazu.
		- Osoblje zrakoplova će popuniti zdravstveni dio opće deklaracije za on-board registriranje zdravstvenih podataka (ICAO Annex 9, Appendix 1), te iste dostaviti zdravstvenim tijelima točke ulaska (Point of entry - POE).
		- Kapetan zrakoplova mora obavijestiti kontrolu leta na odredištu da u zrakoplovu ima bolesnika sa simptomima zarazne bolesti i dati koliko je moguće više informacija o kretanju bolesnika unazad dva tjedna te dati osobne identifikacijske podatke o bolesniku.

Kontrola leta će o dolasku zrakoplova s bolesnikom obavijestiti graničnu policiju na graničnom prijelazu, koja će obavijestiti graničnog sanitarnog inspektora

* + - Pri izlasku iz zrakoplova, bolesnika i njegovu ručnu prtljagu treba član osoblja koji je tijekom leta bio zadužen za bolesnika izvesti iz zrakoplova prije ili nakon svih ostalih putnika (ovisno o udaljenosti sjedala bolesnika od vrata), u svrhu smanjenja kontakta bolesnika s ostalim putnicima.
		- Bolesnog putnika će predati graničnom sanitarnom inspektoru na graničnom prijelazu koji će ga, ako je prije manje od 14 dana napustio područje u kojem postoji rizik od zaražavanja SARS-CoV-2, smjestiti u prostoriju za izolaciju do dolaska Hitne medicinske službe.
		- Granični sanitarni inspektor na graničnom prijelazu će o tome obavijestiti teritorijalno nadležnog epidemiologa u pripravnosti 24/7. Granični sanitarni inspektor po utvrđivanju sumnje na bolest koja je uzrokovana novim koronavirusom prema Tablici 1 obavijestit će o tome teritorijalno nadležnog epidemiologa (izvan radnog vremena, u pripravnosti 24/7) i izdati rješenje o upućivanju na liječenje.
		- Epidemiolog uz prethodnu obavijest i u konzultaciji s graničnim sanitarnim inspektorom i infektologom najbliže bolnice (u Zagrebu Klinika za infektivne bolesti "Dr. Fran Mihaljević") obavještava, pozivom na broj 194, o potrebi prijevoza bolesnika vozilom HMS u bolnicu. Medicinska prijavno-dojavna jedinica HMS po dobivenom zahtjevu od nadležnog epidemiologa za prijevoz bolesnika vozilom HMS, organizira prijevoz i o tome obavještava Hrvatski zavod za hitnu medicinu putem dnevnih izvješća. Nadležni epidemiolog o svemu obavještava epidemiologa HZJZ-a.
		- Granični sanitarni inspektor na graničnom prijelazu na temelju anketnih listića (Passenger locator cards) i aketiranja putnika izdat će rješenje za podvrgavanje zdravstvenom nadzoru i uputiti ih na zdravstveni nadzor teritorijalno nadležnom epidemiologu prema mjestu boravka osobe. Isto rješenje izdat će se i kabinskom osoblju koje se tijekom leta brinulo o oboljelom. Granični sanitarni inspektor o tome obavještava nadležnog epidemiologa (kopijom rješenja i telefonom). Mobiteli epidemiologa u pripravnosti (za obavijesti izvan radnog vremena) navedeni su u Prilogu.
		- Epidemiolog kojem su kontakti oboljelog putnika upućeni na zdravstveni nadzor će prikupiti dodatne podatke o vjerojatnosti zaražavanja, ovisno o načinu kontakta s oboljelim putnikom, te primijeniti odgovarajući zdravstveni nadzor. Tijekom zdravstvenog nadzora koji traje 14 dana od kontakta s oboljelom osobom, osoba pod nadzorom je u svakodnevnom telefonskom kontaktu s epidemiologom.
		- Po završetku zdravstvenog nadzora, ako kontakti oboljelog putnika ostanu zdravi, epidemiolog šalje izvješće o provedbi zdravstvenog nadzora Državnom inspektoratu na email helpdesk-zarazne\_bolesti@dirh.hr i na email inspektora koji je izdao rješenje (e-mail je naveden u samom rješenju) i HZJZ-u. Ako osoba pod zdravstvenim nadzorom razvije znakove respiratorne bolesti, epidemiolog koji provodi nadzor će postupiti u skladu sa sumnjom na COVID-19, a njegove kontakte staviti pod zdravstveni nadzor. Ako se osoba protivi zdravstvenom nadzoru, epidemiolog obavještava sanitarnog inspektora koji izdaje rješenje putem e-maila i telefonom.
		- Ako se prije isteka zdravstvenog nadzora dokaže da oboljeli putnik ne boluje od COVID-19, prekida se zdravstveni nadzor nad njegovim kontaktima.

Krizni stožer Ministarstva zdravstva

**Tablica 1. Sumnja na infekciju COVID-19 postavlja se u slučaju kad su zadovoljeni sljedeći kriteriji:**

* 1) Pacijent pokazuje znakove i simptome akutne respiratorne infekcije (nagli početak barem jednog od slijedećeg: kašalj, povišena tjelesna temperatura, kratkoća daha) **i** nije moguće objasniti simptome drugom etiologijom **i** putovao je ili boravio u zemlji/području s lokalnom ili raširenom transmisijom\* bolesti unazad 14 dana prije početka bolesti.

**Ili**

* 2) Pacijent s bilo kojim simptomima respiratorne bolesti koji je unazad 14 dana od početka simptoma bio u bliskom kontaktu1 s bolesnikom koji je klasificiran kao vjerojatan ili potvrđeni slučaj COVID-19.

**Ili**

* 3) Pacijent s teškom akutnom respiratornom infekcijom– povišena tjelesna temperatura i barem jedan od znakova respiratorne bolesti (tj. kašalj, kratak dah) koja zahtijeva hospitalizaciju, a koja se ne može objasniti drugom etiologijom.

1  Bliski kontakt uključuje sljedeće:

* Dijeljenje zajedničkog kućanstva s oboljelim od COVID-19
* Izravan tjelesni kontakt s oboljelim od COVID-19 (npr. rukovanje)
* Nezaštićen izravan kontakt s infektivnim izlučevinama oboljelog od COVID-19 (dodirivanje korištenih maramica golom rukom ili npr. ako se bolesnik iskašlje u osobu)
* Kontakt licem u lice s COVID-19 bolesnikom na udaljenosti manjoj od dva metra u trajanju duljem od 15 minuta
* Boravak u zatvorenom prostoru (npr. učionica, soba za sastanke, čekaonica u zdravstvenoj ustanovi itd.) s COVID-19 bolesnikom u trajanju duljem od 15 minuta
* Zdravstveni radnik ili druga osoba koja pruža izravnu njegu oboljelom od COVID-19 ili laboratorijsko osoblje koje rukuje s uzorcima oboljelog bez korištenja preporučene osobne zaštitne opreme (OZO) ili ukoliko je došlo do propusta u korištenju OZO
* Kontakt u zrakoplovu ili drugom prijevoznom sredstvu s bolesnikom dva mjesta ispred, iza, ili sa strane ili na udaljenosti manjoj od jedan metar; suputnici ili osobe koje skrbe o bolesniku tijekom putovanja; osoblje koje je posluživalo u dijelu zrakoplova u kojem sjedi bolesnik (ako težina kliničke slike ili kretanje bolesnika upućuje na izloženost većeg broja putnika, bliskim kontaktima se mogu smatrati putnici cijelog odjeljka ili cijelog zrakoplova).

\* Zahvaćenim područjima kod kojih treba postaviti sumnju na koronavirusnu bolest smatraju se države za koje Svjetska zdravstvena organizacija navodi da imaju lokalnu ili raširenu transmisiju bolesti, a prema objavama u dnevnim izvještajima *Coronavirus disease (COVID-2019) situation reports*, koji se mogu naći na ovoj poveznici (Hrvatska je također zemlja s lokalnom transmisijom bolesti): <https://www.who.int/emergencies/diseases/novel-coronavirus-2019/situation-reports>

Kriteriji služe kao preporuka/vodič za daljnju obradu i postupanje. Oboljele treba procjenjivati od slučaja do slučaja, jer klinička slika i epidemiološka anamneza mogu odstupati ili biti nejasni.

Prilog. Popis telefonskih brojeva epidemiologa u pripravnosti

|  |
| --- |
| **Popis telefonskih brojeva epidemiologa u pripravnosti** |
| ZZJZ "Dr. Andrija Štampar", Zagreb | 091 46 96 444 |
| ZZJZ Krapinsko-zagorske županije | 099 245 55 45 |
| 091 730 79 13 |
| 091 510 31 65 |
| ZZJZ Sisačko moslavačke županije | 098 29 35 78 |
| 098 293576 |
| 098 29 35 72 |
| 098 981 32 73 |
| ZZJZ Karlovačke županije | 098 247 630 |
| ZZJZ Varaždinske županije | 099 211 98 02 |
| ZZJZ Koprivničko križevačke županije | 098 59 22 15 |
| ZZJZ Bjelovarsko bilogorske županije | 098 49 20 24 |
| ZZJZ Primorsko goranske županije | 091 125 72 10 |
| ZZJZ Ličko senjske županije | 091 504 49 17 |
| ZZJZ Virovitičko podravske županije | 098 46 59 45 |
| 098 46 59 44 |
| ZZJZ Požeško slavonske županije | 098 98 29 204 |
| ZZJZ Brodsko posavske županije | 091 51 70 426 |
| ZZJZ Zadarske županije | 098 33 27 65 |
| ZZJZ Osječko baranjske županije | 031 225 717  |
| ZZJZ Šibensko kninske županije | 091 43 41 201 |
| ZZJZ Vukovarsko srijemske županije | 091 37 04 290 |
| ZZJZ Splitsko dalmatinske županije | 091 15 12 003 |
| ZZJZ Istarske županije | 099 529 44 55 |
| ZZJZ Dubrovačko neretvanske županije | 098 24 34 54 |
| ZZJZ Međimurske županije | 098 55 88 11 |
| ZZJZ Zagrebačke županije | 099 736 87 84 |
| Hrvatski zavod za javno zdravstvo | 098 22 77 53 |
| Odjela za preventivnu medicinsku zaštitu– ovlaštenih samo za pripadnike MORH-a i OS RH | 099 26 54 679 |
| 099 35 98 813 |
| 099 35 98 812 |

1. Odluka o privremenoj zabrani prelaska preko graničnih prijelaza Republike Hrvatske od 19.03.2020. [↑](#footnote-ref-1)
2. Odluka o zabrani napuštanja mjesta prebivališta i stalnog boravka u Republici Hrvatskoj od 23.3.2020. [↑](#footnote-ref-2)
3. Odluka o postupanju i primjeni karantene i kućne izolacije za vozače teretnih vozila međunarodnog transporta za vrijeme proglašene epidemije bolesti COVID-19 od 26.03.2020. [↑](#footnote-ref-3)